CELEX: 32010D1215(02)
Language: bg
Date: 2010-12-14 00:00:00
Title: Решение на Комисията от 14 декември 2010 година за назначаване на двама представители на Комисията и двама заместници в управителния съвет на Европейската агенция по лекарствата

15.12.2010   
            
            
               BG
            
            
               Официален вестник на Европейския съюз
            
            
               C 340/17
            
         РЕШЕНИЕ НА КОМИСИЯТА
   от 14 декември 2010 година
   за назначаване на двама представители на Комисията и двама заместници в управителния съвет на Европейската агенция по лекарствата
   2010/C 340/10
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 65 от него,
   като има предвид, че:
   
               (1)
            
            
               Съгласно член 65 от Регламент (ЕО) № 726/2004 в управителния съвет на Европейската агенция по лекарствата (наричана по-долу „Агенцията“) следва да има двама представители на Комисията.
            
         
               (2)
            
            
               Поради преразпределяне на компетенции в Комисията е необходимо да се назначат двама нови членове на управителния съвет на Агенцията, един от Генерална дирекция „Здравеопазване и потребители“ и втори от Генерална дирекция „Предприятия и промишленост“ и двама заместници, които да заместват членовете на управителния съвет в тяхно отсъствие и да гласуват от тяхно име,
            
         РЕШИ:
   Член 1
   Представителите на Комисията в управителния съвет на Европейската агенция по лекарствата са лицата, които заемат следните длъжности и упражняват следните функции:
   
                
            
            
               от Генерална дирекция „Здравеопазване и потребители“:
               
                           а)
                        
                        
                           генералният директор на Генерална дирекция „Здравеопазване и потребители“.
                        
                     
         
                
            
            
               Заместникът на представителя е лицето, което заема следната длъжност и упражнява следните функции:
               
                           б)
                        
                        
                           директор, който оглавява дирекцията, отговаряща за разрешаването на лекарствените продукти въз основа на работната програма на Генерална дирекция „Здравеопазване и потребители“.
                        
                     
         
                
            
            
               От Генерална дирекция „Предприятия и промишленост“:
               
                           в)
                        
                        
                           директор, който оглавява дирекцията, отговаряща за лекарствените продукти въз основа на работната програма на Генерална дирекция „Предприятия и промишленост“.
                        
                     
         
                
            
            
               Заместникът на представителя е лицето, което заема следната длъжност и упражнява следните функции:
               
                           г)
                        
                        
                           началник-отдел, който оглавява отдел, отговарящ за лекарствените продукти въз основа на работната програма на Генерална дирекция „Предприятия и промишленост“.
                        
                     
         Член 2
   Настоящото решение се прилага към лицата, които заемат, включително и временно, длъжностите, посочени в член 1, към датата на приемане на настоящото решение, или към всяко лице, което е техен приемник на посочените длъжности.
   Член 3
   Генералните директори на Генерална дирекция „Здравеопазване и потребители“ и Генерална дирекция „Предприятия и промишленост“ информират председателя на управителния съвет и изпълнителния директор на Агенцията за имената на лицата, които заемат длъжностите, посочени в член 1, както и за всякакви промени, свързани с тях.
   
      Съставено в Брюксел на 14 декември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 136, 30.4.2004 г., стр. 1.